**Leuctridae** er en av familiegruppene av steinfluer. De er tilknyttet et liv i vann som nymfer (larve), de voksne tar ikke til seg føde og lever ikke så lenge. Steinfluer finnes bare i nærheten av ferskvann. Selv om de voksne har fire vinger er de ikke særlige dyktige flygere og finnes sjeldent langt fra stedet de levde som nymfe.

De fleste artene lever i kjøligere områder og mange finnes hovedsakelig på den nordlige halvkule. De mangler også på de kaldeste stedene som i Arktis.

Utseende
--------

I motsetning til de voksne har nymfene haletråder. Her *Leuctra fusca*. Foto: James K. Lindsey
Kroppen er mørk brun på farge og mellom 6 og 13 millimeter lang. Artene i denne gruppen har to svärt korte haletråder (cerci).

De fire vingene har samme form, men bakvingene er noe mindre enn framvingene. I hvile ruller den vingene tett sammen rundt kroppen og insektet virker nåletynt. Vingespennet er mellom 10 og 20 millimeter.

Nymfene er ganske flate og vanligvis gul eller oker farget. Nymfene har to haletråder.

Levevis
-------

Om våren og utover forsommeren finnes de nyklekte voksne på snø, langs bekker. De voksne sitter ofte på en trestamme eller en stein.

Leuctridae har nymfestadiet i både stillestående og rennende vann. Både i mindre bekker, små dammer og innsjøer.

Paringen skjer i vegetasjonen ikke langt fra vannet, tidlig om våren. Hunnen legger eggene i vannmassene. Nymfen kryper rundt på bunnen, både på sand bunn og blant planter. De lever av organisk materiale, som alger eller råtnende planter. De voksne spiser ikke.

Leuctridae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. Nymfene kan bruke flere år på utviklingen, og noen arter kan ha mer enn 10 hudskifter.

Systematisk inndeling med norske arter
--------------------------------------

**Treliste**
* Orden **Steinfluer (Plecoptera)**
	+ Underorden Arctoperlaria
		- Gruppe Euholognatha
			* Overfamilie Nemouroidea
				+ Familie **Leuctridae**
					- Slekten *Leuctra* Stephens, 1836 – med 127 arter i Europa, 4 i Norge.
						* *Leuctra digitata* Kempny, 1899
						* *Leuctra fusca* (Linnaeus, 1758)
						* *Leuctra hippopus* Kempny, 1899
						* *Leuctra nigra* (Olivier, 1811)
					- Slekten *Pachyleuctra* Despax, 1929 – 3 arter i Europa
					- Slekten *Tyrrhenoleuctra* Klapálek, 1903 – 3 arter i Europa

Kilder
------

* Sømme, Laurits 2001. *Insekter*. (Original: McGavin, George C. 2000. *Insects, spiders and other terrestical arthropods*.) N. W. Damm & Søn AS. ISBN 82-512-0601-4

Eksterne lenker
---------------

* (en) *Leuctridae* i Encyclopedia of Life Rediger på Wikidata

* (en) *Leuctridae* i Global Biodiversity Information Facility Rediger på Wikidata

* (no) *Leuctridae* hos Artsdatabanken Rediger på Wikidata

* (sv) *Leuctridae* hos Dyntaxa Rediger på Wikidata

* (en) *Leuctridae* hos Fauna Europaea Rediger på Wikidata

* (en) *Leuctridae* hos Fossilworks Rediger på Wikidata

* (en) *Leuctridae* hos ITIS Rediger på Wikidata

* (en) *Leuctridae* hos NCBI Rediger på Wikidata

* (en) *Kategori:Leuctridae* – bilder, video eller lyd på Wikimedia Commons Rediger på Wikidata

* *Leuctridae* – detaljert informasjon på Wikispecies Rediger på Wikidata
* The Tree of Life – Steinfluer, (Plecoptera) (engelskspråklig)
* CSIRO – Steinfluer, (Plecoptera) Arkivert 27. oktober 2017 hos Wayback Machine. (engelskspråklig)
* Norsk Entomologisk forening
* Fauna Europaea, utbredelsesdatabase for europeiske dyr